Source: http://www.ziare.com/stiinta-bacau/bacau/volei-feminin-divizia-a1-start-in-forta-5047563
Timestamp: 2019-11-14 16:35:32+00:00

Document:
Volei feminin/ Divizia A1: Start in forta | Bacau | Ziare.com
Florin Grapa isi doreste un debut cu dreptul. Foto: Ioan Bisca.
Stiinta Bacau - Volei Alba Blaj (azi, ora 17.30, Sala Sporturilor)
Gata cu asteptarea! Campionatul Diviziei A1 la volei feminin se pune din nou in miscare. Iar editia din acest an se anunta una mai stransa ca oricand. "Nu stiu daca Divizia A1 a crescut in valoare, dar este clar ca sunt mai multe pretendente la titlu fata de sezoanele precedete. Suntem noi, care avem de aparat titlurile cucerite in ultimii doi ani, CSM Bucuresti, Dinamo, Blajul si CSM Targoviste. Va fi aglomeratie mare", a declarat antrenorul Stiintei, Florin Grapa. Pentru campioana Romaniei, debutul se anunta unul in forta: astazi, in Bacau, vine Alba Blaj.
Formatia din Blaj este una din principalele contracandidate ale Stiintei la castigarea campionatului, asa cum o dovedesc atat campania de achizitii, cat si cele 11 victorii reusite in inter-sezon de echipa lui Branko Gajic.
"Ne asteapta un meci dificil, acesta este adevarul, contra unei formatii bune. Sincer, mi-as fi dorit sa intalnim o alta adversara in prima etapa si, totodata, sa nu fi evoluat pe teren propriu", a marturisit Grapa, care a dezvoltat ideea: "Relatiile de joc sufera, in contextul in care, in vara, am remaniat lotul intr-o proportie semnificativa. Inca nu aratam foarte bine, dar vom incerca sa grabims procesul de omogenizare, mai ales ca, in acest an, sistemul competitional s-a modificat, iar in play-off vor intra doar primele patru clasate".
Pe langa modificarile de efectiv dictate de campania de transferuri (nu mai putin de sapte noutati in lotul bacauan), studentele se vad nevoite sa se confrunte si cu accidentarea argentiniencei Lucia Gaido. Indisponibilitatea acesteia va face ca rolul de libero sa fie preluat de Mihaela Albu. "Gaido a plecat sa se trateze in Argentina, iar noi vom miza pe Albu in postura de libero", a subliniat Grapa, care a adaugat: "Indiferent de greutatile inerente oricarui start de sezon, sper sa incepem campionatul cu dreptul si sa castigam meciul cu Blajul".
Stiinta Bacau: Sabina Miclea, Anastasia Harelik, Denisa Rogojinaru, Alexandra Sobo, Tatiana Gheorghita, Ioana Baciu, Mihaela Albu (libero).
Volei Alba Blaj: Adina Salaoru, Roxana Ivanof, Martina Utla, Natasa Matseichik, Ioana Nemtanu, Naoko Hashimoto, Katja Maedved (libero).
Celelalte meciuri ale primei etape: Penicilina Iasi - SCM U Craiova, Dinamo Bucuresti - U Cluj, CSM Lugoj - Medicina Targu-Mures, CSM Bucuresti - CSM Targoviste, CSM Satu Mare - Unic Piatra Neamt.
Citeste mai multe despre Stiinta Bacau meci Volei Alba Blaj echipa Stiinta Bacau
EXCLUSIV! Rezultatele votului, in judetul Bacau - UPDATE
UPDATE: Noi rezultate ale numaratorii voturilor, in judetul Bacau: Klaus Iohannis (PNL) - ...
Alegeri prezidentiale 2019. Prezenta la vot in judetul Bacau - UPDATE
UPDATE ora 10:00. Pana la ora 10:00, au votat 18.381 de bacauani, iar prezenta la vot in judetul ...
Rezultatele partiale la alegerile prezidentiale arata astfel pe judet: Pe municipiul Bacau: In judet ...
15:0011 comentarii

References: CSM 
 CSM 
 CSM 
 CSM 
 CSM 
 CSM